Sectorul 4 începe construcția unui teatru în zona de sud a Bucureștiului
Sectorul 4 al Municipiului București continuă să implementeze proiecte care aduc plus-valoare comunității locale și care, totodată, asigură respectarea drepturilor cetățenilor în privința accesului la servicii culturale de calitate. Proiectul este pus în practică urmare a unor cercetări sociologice, conform cărora locuitorii Sectorului 4 întâmpină dificultăți în a avea acces la cultură, acest aspect fiind cauzat de faptul că în sudul Bucureștiului nu există nicio instituție cultural-artistică de nivelul unui teatru, iar deplasarea spectatorilor către sălile de spectacol din centrul orașului nu este doar costisitoare, ci și extrem de obositoare.